CELEX: E2019J0011
Language: bg
Date: 2020-12-10 00:00:00
Title: Решение на съда от 10 декември 2020 година по съединени дела E-11/19 и Е-12/19 Adpublisher AG/J и K (Регламент (ЕС) 2016/679 — Защита на данните — Право на подаване на жалба до надзорен орган — Право на ефективна съдебна защита срещу надзорен орган — Анонимност — Разходи, направени в производството по обжалване) 2021/C 113/04

31.3.2021   
            
            
               BG
            
            
               Официален вестник на Европейския съюз
            
            
               C 113/9
            
         
      РЕШЕНИЕ НА СЪДА
      от 10 декември 2020 година
      по съединени дела E-11/19 и Е-12/19
      Adpublisher AG/J и K
      
         
            (Регламент (ЕС) 2016/679 — Защита на данните — Право на подаване на жалба до надзорен орган — Право на ефективна съдебна защита срещу надзорен орган — Анонимност — Разходи, направени в производството по обжалване)
         
      
      (2021/C 113/04)
      По съединени дела E-11/19 и Е-12/19, Adpublisher AG/J и K — МОЛБА до Съда по член 34 от Споразумението между държавите от ЕАСТ за създаване на надзорен орган и съд от Комисията по жалбите по административни въпроси на Лихтенщайн (Beschwerdekommission für Verwaltungsangelegenheiten) относно тълкуването на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните), Съдът в състав Páll Hreinsson, председател (съдия докладчик), Per Christiansen и Bernd Hammermann, съдии, постанови на 10 декември 2020 г. решение, чийто диспозитив гласи:
      
                  1.
               
               
                  Разкриването на лични данни на жалбоподател в хода на производство, основано на жалба, подадена на основание член 77 от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни или на производство, основано на член 78, параграф 1 от посочения регламент, не е в разрез с този регламент или с която и да е друга разпоредба от правото на ЕИП. Въпросът за поверителността на личните данни на жалбоподател трябва да бъде разгледан в контекста на принципите за обработване на лични данни съгласно членове 5 и 6 от Регламент (ЕС) 2016/679. Поверителност на информация не следва да се предоставя, ако това би попречило на изпълнението на задълженията, предвидени в Регламент (ЕС) 2016/679, или на упражняването на правото на ефективна съдебна защита и справедлив съдебен процес, както е посочено в член 58, параграф 4 и съгласно основното право на ефективна съдебна защита.
               
            
                  2.
               
               
                  От член 77, параграф 1 и член 57, параграф 3 от Регламент (ЕС) 2016/679 следва, че когато субект на данни стане страна по производство по член 78, параграф 1 в резултат на обжалване на решение на надзорен орган от администратор на данни и когато националното законодателство налага този статут автоматично на субекта на данни, субектът на данни не може да носи отговорност за разходите, направени във връзка с това производство.